JayJayThrowThrow/commonwealth-wiki-mix huggingface dataset:
ලතින් ඇමරිකානු සාහිත්‍යය

ලතින් ඇමරිකානු සාහිත්‍යය සමන්විත වන්නේ, බොහෝ භාෂා වලින්, විශේෂයෙන් ස්පාඤ්ඤ, පෘතුගීසි, සහ ඇමරිකාවන්හී ස්වදේශීය භාෂාවන් භාවිතයෙන් රචිත, ලතින් ඇමරිකාවෙහි (සහ බටහිර ඉන්දීය කොදෙව්හී) වාචික සහ ලිඛිත සාහිත්‍යය වෙතිනි. ගෝලීය ලෙසින් විශේෂිත ප්‍රමුඛත්වයකට එය නැගී පැමිණියේ විසිවන සියවසෙහි දෙවන භාගයෙහිදී වන අතර, එයට බොහෝ ලෙසින් හේතු සාධක වූයේ මායී යථාර්තවාදය නමින් හැඳින්වෙන ශෛලීයයක් ජාත්‍යන්තර වශයෙන් සාර්ථකත්වය ලඟාකරගැනුමය. එබැවින්ම, මෙම ප්‍රදේශයෙහි සාහිත්‍යය බොහෝවිට සමිත වනුයේ මෙම ශෛලීය (සහ එහි අති ජනප්‍රිය නිපුණයා වන ගව්රියල් ගර්සියා මාකෙස්) සමගිනි. බොහෝ සියවස් ගණනක් ඈත අතීතයට විහිදෙන සාරවත් හා සංකීර්ණ සාහිත්‍යමය සම්ප්‍රදායයක් මෙම සමිතය විසින් බොහෝ ලෙසින් අප්‍රකට කරනු ලැබ ඇත.
සොලොමන් සිරිල්

සොලොමන් සොසයිපිල්ලේ සිරිල් යනු ශ්‍රී ලාංකික දෙමළ දේශපාලනඥයෙක් සහ හිටපු පාර්ලිමේන්තු මන්ත්‍රීවරයෙකි.
දේශපාලන ජීවිතය

අප්‍රේල් 2004 පාර්ලිමේන්තු මැතිවරණයේදී සිරිල් යාපනය දිස්ත්‍රික්කය සඳශා අපේක්ෂකයෙකු වූ නමුදු තේරී පත්වීමට සමත් නොවීය. කෙසේවෙතත්, 2008 අප්‍රේල් හිදී සිරිල් පාර්ලිමේන්තුවට තේරී පත්වූයේ 2008 මාර්තු මාසයේදී පාම කේ. සිවනේසන් ඝාතනය කෙරුණු විටය.

දෙමළ ජාතික සන්ධානය විසින් අප්‍රේල් 2010 පාර්ලිමේන්තු මැතිවරණය සඳහා අපේක්ෂකයෙක් වශයෙන් සිරිල් තෝරා නොගැනුණි.
ආශ්‍රිත

ප්‍රවර්ගය:1942 උපත්
ප්‍රවර්ගය:ජීවත්වන්නන්
ප්‍රවර්ගය:ශ්‍රී ලංකාවේ 13වන පාර්ලිමේන්තුවේ මන්ත්‍රීවරුන්
ප්‍රවර්ගය:ශ්‍රී ලාංකීය රෝමානු කතෝලිකයන්
ප්‍රවර්ගය:ශ්‍රී ලාංකික දෙමළ දේශපාලනඥයින්
ප්‍රවර්ගය:දෙමළ ජාතික සංධානයෙහි දේශපාලනඥයින්
ද. මු. දසනායක

දසනායක මුදියන්සෙලාගේ දසනායක (අප්‍රේල් 29, 1953 – ජනවාරි 8, 2008) යනු පුත්තලම දිස්ත්‍රික්කය නියෝජනය කල ශ්‍රී ලාංකික දේශපාලනඥයෙකි . කොළඹ සිට සැතපුම් දොළොසක් උතුරින් පිහිටි ජා-ඇලදී, 2008 ජනවාරි 8 දිනදී මාර්ගය අසබඩ බෝම්බ ප්‍රහාරයකින් ඝාතනය කෙරෙන විට, හේ ශ්‍රී ලංකාවේ පාර්ලිමේන්තුවෙහි අසුන් ගෙන සිටි මන්ත්‍රීවරයෙකු සහ ජාතිය ගොඩනැගීමේ කැබිනට්-නොවන අමාත්‍යවරයාද විය. ත්‍රස්තවාදී දෙමළ කොටි සංවිධානය විසින් සිදුකලේ යැයි චෝදනා කෙරුණු මෙම ප්‍රහාරය නිසා තිදෙනෙක් මිය ගොස් තවත් දසදෙනෙක් තුවාල ලැබූහ. .
බාහිර සබැඳි

* ශ්‍රී ලංකාවේ රජයේ නිල පුවත් ද්වාරය
* ද ගාඩියන්


ප්‍රවර්ගය:1953 උපත්
ප්‍රවර්ගය:2008 මරණ
ප්‍රවර්ගය:ඝාතනය කෙරුණු ශ්‍රී ලාංකික දේශපාලනඥයෝ
ප්‍රවර්ගය:දෙමළ ඊළාම් විමුක්ති කොටි සංවිධානය විසින් ඝාතනය කෙරුණු ජනයා
ප්‍රවර්ගය:දුරස්ථ පාලන පිපිරුම් උපක්‍රම මගින් මරණ
ප්‍රවර්ගය:ශ්‍රී ලංකාවේ 10වන පාර්ලිමේන්තුවේ මන්ත්‍රීවරු
ප්‍රවර්ගය:ශ්‍රී ලංකාවේ 11වන පාර්ලිමේන්තුවේ මන්ත්‍රීවරු
ප්‍රවර්ගය:ශ්‍රී ලංකාවේ 12වන පාර්ලිමේන්තුවේ මන්ත්‍රීවරු
ප්‍රවර්ගය:ශ්‍රී ලංකාවේ 13වන පාර්ලිමේන්තුවේ මන්ත්‍රීවරු
වාපත

thumb|350px|ස්වභාවධර්මයෙහි හා විවිධ යානා වල හමුවන වාපත්හී නිදසුන්
වාපතක් යනු, මෙම හරස්-කඩෙහි දැක්වෙන පරිදී පියාපතක හෝ (අවරපෙත්තක, භ්‍රමකයක හෝ ටර්බයිනයක) තලයක හෝ රුවලක හැඩයකි.

වාපතක හැඩැති වස්තුවක් තරලයක් තුලින් චලනය කල විට වායුගතික බලයක් ජනනය කරයි. චලිත දිශාවට ලම්බකව පවතින මෙම බලයෙහි සංරචකය හැඳින්වෙන්නේ ආරෝහණය ලෙසිනි. චලිත දිශාවට සමාන්තරව පවතින සංරචකය රෝධය ලෙසින් හැඳින්වෙයි. උපධ්වනි පියාසැරි වාපත් සතු නෛසර්ගික හැඩයෙහි ප්‍රමුඛ දාරය රවුම් සහ අවර දාරය මුවහත් වන අතර බොහෝවිට අසසමමිතික උන්දමක් සහිත වෙයි. මේ සමාන කාර්යයක් සඳහා සැලසුම් කල හා කාරක තරලය ලෙසින් ජලය භාවිතා වන ලෝපත් ජලපත් ලෙසින් හැඳින්වෙති.

වාපතක ආරෝහණය ප්‍රාථමික වශයෙන් ඇතිවන්නේ එහි ප්‍රහාරක කෝණයෙහි සහ හැඩයෙහි ප්‍රතිඵලයක් ලෙසිනි. සුදුසු කෝණයකින් දිශාගත කල විට, වාපතක් විසින් එය මත පතිතවන වාතය අපක්‍රමණය කරන අතර, එම අපක්‍රමණයට විරුද්ධ දිශාවට බලයක් වාපත මත ඇති කරයි. මෙම බලය හැඳින්වෙන්නේ වායුගතික බලය ලෙසින් වන අතර එය සංරචක දෙකකට විභේදනය කල හැක: ආරෝහණය සහ රෝධය ලෙසිනි. ආරෝහණයක් නිපැයීම සඳහා බොහෝ වාපත් වෙත ධන ප්‍රහාරක කෝණයක් ලැබිය යුතු වුවද, උන්දමැති වාපත් විසින් ශුන්‍ය ප්‍රහාරක කෝණයකදී පවා ආරෝහණය ජනිත කල හැකි වෙයි. වාපතක් සමීපයේදී වාතය මෙසේ "හරවා යැවීම" නිසාවෙන් වක්වූ අනාකූල රේඛා ජනිතවීමෙන් වාපතෙහි එක් පසෙක අඩු පීඩනයක්ද අනෙක් පසෙහි වැඩි පීඩනයක්ද ඇති වෙයි.


ප්‍රවර්ගය:වායු ගතික විද්‍යාව
ලම්බක

right|thumb|250px|AB ඛණ්ඩය CD ඛණ්ඩයට ලම්බක වන්නේ එයින් සැදෙන කෝණ දෙක (තැඹිලි හා නිල් පැහැයෙන් දැක්වෙන) එක එකක් අංශක 90 කට සමාන වන නිසාය.

ජ්‍යාමිතියෙහි, රේඛා හෝ තල (හෝ රේඛාවක් හා තලයක්) හෝ දෙකක් එකිනෙකට ලම්බක (හෝ ප්‍රලම්බක) යැයි සැලකෙන්නේ ඒවා අංගසම බද්ධ කෝණ (T-හැඩැයක්) සාදන විටය. මෙම පදය නාම පදයක් හෝ නාම විශේෂණයක් හෝ ලෙසින් භාවිතා කල හැක. මෙලෙසින්, නිදර්ශනය කොට ඇති පරිදී, AB රේඛාව CD රේඛාවට ලම්බක වන්නේ B ලක්ෂ්‍යය හරහාය.
පන්සල් වචන

පන්සල් වචන

ක්‍රියා-
*වඩිනවා = යනවා, එනවා,
*වළඳනවා = කනවා, බොනවා,
*අමදිනවා = අතුගානවා,
*සැතපෙනවා = නිදාගන්නවා,
*දෝවනය = සේදීම,
*නෙළනවා = කඩනවා,
*පැන් පහසුවෙනවා = නානවා,

භාණ්ඩ-
*පැන් = වතුර,
*දානය = කෑම,
*දැහැත් = බුලත්,
*ගිලන් පස = බෙහෙත්,
*හුය = නූල,
*ගෙඩිය = ඝණ්ඨාරය,

ස්ථාන-
*මළුව = මිදුල,
*දන්ගෙය = දාන ශාලාව/කෑම කාමරය,
*ගිණිහල් ගෙය = කුස්සිය,
*පොත්ගුළ = පුස්තකාලය,


ක්‍රියා සමඟ මුසු වීමෙන්-
*දානය වළඳනවා = කෑම කනවා,
*පැන් වළඳනවා = වතුර බොනවා,
*ගිලන් පස වළඳනවා = බෙහෙත් කනවා/බොනවා,
*මළුව අමදිනවා = මිඳුල අතුගානව,
*මල් නෙළනවා = මල් කඩනවා,


ප්‍රවර්ගය:බුද්ධාගම
ප්‍රවර්ගය:සිංහල
ප්‍රවර්ගය:සංස්කෘතික උරුමයන්
ගීතාංජන ගුණවර්ධන

ගීතාංජන ගුණවර්ධන යනු ශ්‍රී ලාංකික දේශපාලනඥයෙක්, ශ්‍රී ලංකාවේ පාර්ලිමේන්තුවෙහි මන්ත්‍රීවරයෙක් සහ රජයේ අමාත්‍යවරයෙකි.
මෙයද බලන්න

*ශ්‍රී ලංකාවේ දේශපාලන පවුල් ලැයිස්තුව
ආශ්‍රිත

*


ප්‍රවර්ගය:ශ්‍රී ලාංකික දේශපාලනඥයෝ
ප්‍රවර්ගය:ජීවත්වන්නෝ
ප්‍රවර්ගය:ශ්‍රී ලාංකික බෞද්ධයෝ
ප්‍රවර්ගය:මහජන එක්සත් පෙරමුණ දේශපාලනඥයෝ
ප්‍රවර්ගය:එක්සත් ජනතා නිදහස් සන්ධානය දේශපාලනඥයෝ
ප්‍රවර්ගය:1952 උපත්
ප්‍රවර්ගය:ශ්‍රී ලංකාවේ 9වන පාර්ලිමේන්තුවේ මන්ත්‍රීවරු
ප්‍රවර්ගය:ශ්‍රී ලංකාවේ 13වන පාර්ලිමේන්තුවේ මන්ත්‍රීවරු
ප්‍රවර්ගය:ශ්‍රී ලංකාවේ 14වන පාර්ලිමේන්තුවේ මන්ත්‍රීවරු
ශ්‍රී ලාංකික දෙමළ ජනතාව

ශ්‍රී ලංකාවේ පුරවැසිභාවය සහිත දෙමල ජාතියට අයත් ජනතාව ශ්‍රී ලාංකික දෙමළ ජනතාව ( හෝ ), නම්වේ.දෙමල ජනතාවගේ ලංකාවේ ඉතිහාසය උපරිමය අවුරුදු 2000 කි.
උප වර්ග

ලංකා සම්භවයක් සහිත දමිළ ජනයා

ලංකා සම්භවයක් සහිත දමිළ ජනයා යනු ඈත අතීතයේ සිටම ලක්දිව තුල පදිංචිව සිටි දෙමළ ජනයාගෙන් පැවත එන්නන් වේ. මොවුන් අති බහුතරය ශ්‍රී ලංකාවේ උතුරු පළාතේ, නැගෙනහිර පළාතේ හෝ බස්නාහිර පලතෙය අයත් කොළඹ පරිපාලන දිස්ත්‍රික්යේ ජිවත් වෙයි.
යාපනේ දෙමළ ජනයා

නැගෙනහිර දෙමළ ජනයා

කතෝලික දෙමළ ජනයා

මීගමු දෙමළ ජනයා

වතු දෙමළ ජනයා

ඉන්දියානු සම්භවයක් සහිත දෙමළ ජනයා

ඉන්දියානු සම්භවයක් සහිත දෙමළ ජනයා හෙවත් කදුකර දමිළ ජනයා ක්‍රි.ව. 19 වන සියවසේ තමිල් මදුරාසි පරිපාලන ඒකකයේ සිට තේ වගාව සදහා ශ්‍රමිකයන් ලෙස ශ්‍රී ලංකාවට ගෙන්වූ දෙමළ ජනයාගෙන් පැවත එන්නන් වේ. මින් බහුතරය තවමත් මධ්‍යම කදුකරයේ ජිවත් වෙයි. බ්‍රිතාන්‍ය ලංකාව සහ බ්‍රිතාන්‍ය රාජ් භූමි දෙකම එක්සත් රාජධානිය යටතේ වූ බැවින් ලංකාව‍ (1984දී) සහ ඉන්දියාව (1947දී) නිමින් ස්වෛරීය රාජ්‍යයන් ලෙස නිදහස ලබනතුරු මෙවුන්ගේ පුරවැසිභාවය පිලිබඳ ටැටළුවක් නොවීය. මොවුන්ගේ ඉරණම පිළිබඳව සලකාබැලීමක්න් හෝ තීරණයකින් තොරව ස්වාධීන රාජයන් බිහිවීමෙන් පසු මෙය සමාජයීය සහ දේශපාලන්ක ගැටළුවක් බවට පත්විය. 1960 දී ශ්‍රීලංකාව හා ඉන්දියාව අතර අත්සන් කරන ලද ගිවිසුමේ වගන්ති ප්‍රකාරව 40% වූ ඉන්දීය දමිළ ජනයාට ශ්‍රිලාංකීය පුරවැසිභාවය පිරිනමන ලද ශේෂ ජනයා තම මවුබිම වූ ඉන්දියාවට පමුණුවන ලදී.1990 වන විට ශ්‍රිලංකාවේ වෙසෙන බොහෝ ඉන්දියානු දමිළ ජනයාට ශ්‍රිලාංකීය පුරවැසිභාවය හිමිවුනි.
ලංකාවේ ඉතිහාසය

දෙමල ජනතාවගේ ලංකාවේ ඉතිහාසය උපරිමය අවුරුදු 2000 කි.
දෙමළ කුල ක්‍රමය
දෙමළ සහ මුස්ලිම් අතර සම්භන්ධය

ශ්‍රි ලංකාවේ දෙමළකරණය වූ සිංහල නම් ගම

උතුරු නැගෙනහිර බොහෝ සිංහල ගම්මාන නම් දෙමළ කරණය වී ඇත.
ආශ්‍රිත ලිපි

* ශ්‍රී ලංකා සම්භවයක් සහිත දෙමළ ජනයා
සටහන්

ප්‍රවර්ගය:දෙමළ ජනයා - පුරවැසිභාවය අනුව
ප්‍රවර්ගය:ශ්‍රී ලාංකිකයෝ - ජාතිය අනුව
ප්‍රවර්ගය:දෙමළ ජනයා - ශ්‍රී ලාංකික
ශ්‍රී ලංකා මුස්ලිම් කොංග්‍රසය

ශ්‍රී ලංකා මුස්ලිම් කොංග්‍රසය ශ්‍රී ලංකාවේ දේශපාලන පක්ෂයකි. 1981දී නැගෙනහිර පළාතේ ප්‍රාදේශීය දේශපාලනඥයින්ගෙන් සමන්විතවූ කුඩා අධ්‍යයන කණ්ඩායමක් විසින් කාත්තන්කුඩිහිදී පැවැත්වුණු රැස්වීමකදී පක්ෂය පිහිටුවා ගන්නා ලදි. 2004 අප්‍රේල් 2 දිනදී පැවැත්වුණු අවසන් ව්‍යවස්ථාදායක මැතිවරණයේදී, පක්ෂය විසින් ජනප්‍රිය ඡන්දයෙන් 2.0 % හා ආසන 225 අතුරින් 5 ක් දිනා ගන්නා ලදි. පක්ෂය විසින් නියෝජනය කෙරෙනුයේ ශ්‍රී ලංකාවේ මුස්ලිම් ප්‍රජාවයි.
ආශ්‍රිත

*
*
භාහිර සබැඳි

*


ප්‍රවර්ගය:ශ්‍රී ලංකා මුස්ලිම් කොංග්‍රසය
ෆියුජිටිව්ස් (කවියන්)

ෆියුජිටිව්ස් ලෙසින් හැඳින්වූයේ 1920දී පමණ එක්සත් ජනපදයෙහි, නෑෂ්විල්, ටෙනසිහී, වැන්ඩබිල්ට් විශ්වවිද්‍යාලයෙහි ඒකරාශි වූ කවියන් හා සාහිත්‍ය ප්‍රාඥයන් කණ්ඩායමකි. ඔවුන් විසින් 1922-1925 අතරතුර කාලය තුලදී තම කෘතීන්හි විශේෂත්වයන් පිළිඹිබු කල ද ෆියුජිටිව් නමැති කුඩා සාහිත්‍යමය සඟරාව ප්‍රකාශයට පත් කලහ. ද ෆියුජිටිව් ප්‍රකාශයට පත් කෙරුණු කාල පරිච්ඡේදය ඉතා කෙටි එකක් වුවද එය ඇමරිකානු සාහිත්‍ය ඉතිහාසයෙහි මහත් වැදගත් ප්‍රකාශන අතුරින් එකක් ලෙස ගැනේ. ද ෆියුජිටිව් නිසා, විසිවන සියවසෙහි පළමු අඩෙහි පාඨානුගත විශ්ලේෂණයෙහි ඉංග්‍රීසියෙන් ප්‍රමුඛ විධිය වූ නව විචාරයෙහි මූල ප්‍රභවයක් බවට වැන්ඩබිල්ට් පත් විය.
නිලූක කරුණාරත්න

නිලූක කරුණාරත්න (ඉංග්‍රීසි: Niluka Karunaratne; දෙමළ: நிலுக கருணாரத்ன) (උපත 13 පෙබරවාරි 1985) නම් ශ්‍රී ලාංකික ඔලිම්පික් මලල ක්‍රීඩකයෙකි. බැඩ්මින්ටන් ක්‍රීඩකයෙකු වූ ඔහු, 2012 ගිම්හාන ඔලිම්පික් තරග සඳහා ශ්‍රී ලාංකික කණ්ඩායමෙහි නායකත්වය සඳහා තෝරා ගන්නා ලදි.
අමතර අවධානයට

* Niroshan Wijekoon
* List of Sri Lankans by sport
මූලාශ්‍ර
භාහිර සබැඳි

*
*

ප්‍රවර්ගය:1985 උපත්
ප්‍රවර්ගය:ජීවමාන ජනයා


ප්‍රවර්ගය:කොළඹ රාජකීය විද්‍යාලයේ ආදි සිසුවෝ
ප්‍රවර්ගය:2012 ගිම්හාන ඔලිම්පික් තරගාවලිය තුළ බැඩ්මින්ටන් ක්‍රීඩකයෝ
ප්‍රවර්ගය:2016 ගිම්හාන ඔලිම්පික් තරගාවලිය තුළ බැඩ්මින්ටන් ක්‍රීඩකයෝ
ප්‍රවර්ගය:2020 ගිම්හාන ඔලිම්පික් තරගාවලිය තුළ බැඩ්මින්ටන් ක්‍රීඩකයෝ
සදර්න් ඇග්රේරියන්ස්

සදර්න් ඇග්රේරියන්ස් (ට්වෙල්ව් සදර්නර්ස්, වැන්ඩබිල්ට් ඇග්රේරියන්ස්, නෑෂ්විල් ඇග්රේරියන්ස්, ටෙනසි ඇග්රේරියන්ස්, හෝ ෆියුජිටිව් ඇග්රේරියන්ස් යනුවෙන්ද හැඳින්වෙති) යනු දක්ෂිණ-පක්ෂ ගොවිජන ප්‍රතිපත්ති ප්‍රකාශයක්වූ , 1930දී එළිදැක්වුනු අල් ටේක් මයි ස්ටෑන්ඩ්: ද සවුත් ඇන්ඩ් ද ඇග්රේරියන් ට්‍රැඩිෂන් නම්වූ රචනා එකතුව ලිවීම සඳහා එක්රැස්වූ දකුණෙහි මුල සම්භවය සහිතවූ, ඇමරිකානු ලේඛකයෝ, කවියෝ, රචකයෝ හා නවකතාකරුවෝ දොළොස්දෙනෙකුගෙන් සමන්විත කණ්ඩායමක් වූහ. 1920 ගණන් හා1930 ගණන් වලදී සිදුවූ දක්ෂිණ පුනරුදය ලෙසින් හැඳින්වෙන දක්ෂිණ සාහිත්‍යයෙහි පුනරුත්ථාපනයට මොවුහූ ප්‍රධාන දායකයන් වූහ.
ආශ්‍රිත
බොදු බල සේනා

බොදු බල සේනා යනු ශ්‍රී ලංකාවේ කොළඹ අගනුවර පදනම් කොට ගත් සිංහල බෞද්ධ දේශානුරාගී සංඟ සංවිධානයකි.

ටයිම් සඟරාවට අනූව බොදු බල සේනා සංවිධානය "ශ්‍රී ලංකාවේ වඩාත් බලවත්ම බෞද්ධ සංවිධානය" ලෙස හැඳින්වේ.
සංවිධානය

පූජ්‍ය කිරම විමලජෝති සහ ගලගොඩ අත්තේ ඥාණසාර හිමිවරු, ජාතික හෙළ උරුමය වෙතින් ඉවත්වීමෙන් අනතුරුව, උන්වහන්සේලා විසින් බොදු බල සේනා නමින් මෙම සංවිධානය ආරම්භ කරන ලදී. ගලගොඩ අත්තේ ඥාණසාර හිමියන් මීට පෙර ජාතික හෙළ උරුමයෙන් 2004 පාර්ලිමේන්තු මැතිවරණය සඳහා කොළඹ දිස්ත්‍රික්කයෙන් ඉදිරිපත් වී තිබුණි.

පූජ්‍ය කිරම විමලජෝති හිමි බොදු බල සේනා සංවිධානයේ නායක පදවිය උසුලන අතර පූජ්‍ය ගලගොඩ අත්තේ ඥාණසාර හිමි සංවිධානයේ මහ ලේකම් පදවිය දරයි.

සංවිධානයට අයත් ප්‍රධාන මූලස්ථානය කොළඹ ශ්‍රී සම්බුද්ධ ජයන්ති මන්දිරයේ පිහිටුවා තිබෙයි. ශ්‍රී සම්බුද්ධ ජයන්ති මන්දිරය බෞද්ධ සංස්කෘතික මධ්‍යස්ථානයට අයත් වන්නක් වන අතර, එම සංවිධානය පිහිටුවන ලද්දේ එහි නායක පදවිය දැරූ පූජ්‍ය කිරම විමලජෝති හිමි විසිනි. බෞද්ධ සංස්කෘතික මධ්‍යස්ථානය 2011 මැයි 15 වන දින ශ්‍රී ලංකා ජනපති මහින්ද රාජපක්ෂ මහතා විසින් විවෘත කරන ලදී.
දැක්ම

බුදු දහම පරපුරින් පරපුරට සුරකින බෞද්ධ සමාජයක් බිහි කිරීම
මෙහෙවර

thumbnail|Ven-Wimalajothi-Thero
“බුදු දහම පරපුරිප් පරපුරට සුරකිමින් පෝෂණය කිරීම උදෙසා බුදු දහමේ චිරස්තිථිය හා ආරක්ෂාව තහවුරු කිරීමේ පරම අපේක්ෂාවෙන් භික්ෂු භික්ෂුණී උපාසක උපාසිකා යන සිව්වනක් පිරිස අධිෂ්ඨානශීලීව පෙළ ගස්වා නායකත්වය ලබාදීම පිණිස , ගෝලීය අභියෝග ජවගත හැකි උත්තරීතර භික්ෂු පරපුරක් නිර්මාණය කොට බෞද්ධ ප්‍රතිපත්ති වලට අනුකූලව කටයුතු කරන බෞද්ධ සමාජයක් බිහි කිරීමට අවශ්‍ය පරිසරය සකස් කොය රට ජාතිය නගා සිටුවීමට නායකත්වය ලබාදීම”

ඒ අනුව ශ්‍රී ලංකා ප්‍රජාතාන්ත්‍රික සමාජවාදී ජනරජයේ ආණ්ඩුක්‍රම ව්‍යවස්ථාවට අනුකූලව රජයේ වගකීම වන බුද්ධාගමට ප්‍රමුඛස්ථානය ලබාදී බුද්ධ ශාසනය සුරක්ෂිත කොට පෝෂණය කිරීම පිණිස විවිධ වැඩ සටහන් හා ව්‍යාපෘති ක්‍රියාත්මක කිරීමට බොදු බල සේනාව කටයුතු කරයි. උක්ත දැක්ම කරා ළඟාවීමට ක්‍රියාත්මක කෙරෙන මෙම වැඩසටහන් හා ව්‍යාපෘති, ප්‍රධාන දිශානතීන් දොළසක් ඔස්සේ සම්පිණ්ඩනය කළ හැක.

# බෞද්ධ සමාජයක්
# අභීත අදීන භික්ෂු පරපුරක්
# භික්ෂු අධ්‍යාපනය නවීකරණය හා ප්‍රතිසංවිධානය කිරීම
# බෞද්ධ විහාරස්ථාන ප්‍රාදේශීය සංවර්ධන මධ්‍යස්ථාන ලෙස දියුණු කිරීම
# මෙහෙණි සසුන සංවර්ධනය කිරීම
# දුෂ්කර තත්ත්ව යටතේ කටයුතු කරන බෞද්ධයින්ගේ හා බෞද්ධ සිද්ධස්ථාන සංවර්ධනය කිරීම
# ධර්ම ප්‍රචාරය හා ශ්‍රී ලංකාවේ කීර්තිය ගොඩ නැංවීම
# බෞද්ධ සංවර්ධනය සඳහා සහයෝගය දක්වන සංවිධාන ගොඩ නැගීම හා ජාලගත කිරීම
# බෞද්ධ සංවර්ධනය සඳහා අරමුදල් ස්ථාපනය කිරීම
# බෞද්ධ ව්‍යාපාර ගොඩනැගීම හා ආරක්ෂා කිරීම
# බෞද්ධ පුරා විද්‍යාත්මක ස්ථාන සුරැකීම
# බෞද්ධ විරෝධී අභියෝග වලට මුහුණදී ආරක්ෂාවීම සඳහා පියවර ගැනීම
බොදු බල සේනා සහ බෞද්ධ පුනරුදය

thumbnail|රට යලිත් බෙදන පළාත් සභාවට එරෙහිව බොදුබල සේනා


රට යලිත් බෙදන පළාත් සභාවට එරෙහිව බොදුබල සේනා බෞද්ධ සංවිධාන 60ක් සමග 2013/07/02/ මහරගමදී.මෙම බොදු සමලුවට පහළොස්දහසකට අධික ජනකායක් හා බෞද්ධ භික්ෂුන් සහ භික්ෂුණින් වහන්සේලා රැසක්ද සහභාගී වුයේය.


thumbnail


පනස්දහසකට අධික බෞද්ධ ජනයා රැස්වූ මහියංගනය බොදු බල සේනා බොදු මහා සමලුව 2013/08/02 දින මහියංගන නගරයේදී අති උත්කර්ශවත් අන්දමින් පැවැත්වීම

thumbnail|බොදු බල සේනා මහනුවර බොදු සමලුව


බොදු බල සේනා මහනුවර බොදු සමලුව 2013/03/17 වන දින නුවර දළදා මාලිගාව අභියසදී පැවැත්වුණි.මෙම බොදු සමලුව සදහා බෞද්ද භික්ෂුන් ඇතුළු බෞද්ධ ජනයා තිස්දහසකට අධික ප්‍රමාණයක් පැමිණියේය.
ආශ්‍රිත
බාහිර සබැඳි

ප්‍රවර්ගය:බෞද්ධ සංවිධාන
එක්සත් ජාතීන්ගේ ආරක්ෂක මණ්ඩල 109වන යෝජනාව

ඇල්බේනියාව, ඕස්ට්‍රේලියාව, බල්ගේරියාව, කාම්බෝජය, ලංකාව, ෆින්ලන්තය, හන්ගේරියාව, අයර්ලන්තය, ඉතාලිය, ජෝර්දානය, ලාඕසය, ලිබියාව, නේපාලය, පෘතුගාලය, රුමේනියාව, සහ ස්පාඤ්ඤය යන රටවල් විසින් සාමාජිකත්වය සඳහා කරන ලද ඉල්ලීම් සලකාබලන ලෙස මහා මණ්ඩලය විසින් උපදෙස් දෙනු ලැබීම ප්‍රකාර එක්සත් ජාතීන්ගේ ආරක්ෂක මණ්ඩල යෝජනා අංක 109, වර්ෂ 1955, දෙසැම්බර් 14 දිනදී සම්මත කරන ලද අතර ඉහත නම් කරන ලද සියළු රටවල් එක්සත් ජාතීන්ගේ සංවිධානයට ඇතුළත් කර ගන්නා ලෙස ආරක්ෂක මණ්ඩලය විසින් නිර්දේශ කරන ලදි.

යෝජනාව ඡන්ද අටක බහුතරයකින් සම්මත විය; බෙල්ජියම, චීන සමුහාණ්ඩුව සහ එක්සත් ජනපදය ඡන්දය දීමෙන් වැලකී සිටියහ.
මෙයද බලන්න

*එක්සත් ජාතීන්ගේ ආරක්ෂක මණ්ඩල යෝජනා 101 සිට 200 ලැයිස්තුව (1953 – 1965)
ආශ්‍රිත

*UN.org හී යෝජනාවෙහි පෙළ (PDF)


ප්‍රවර්ගය:එක්සත් ජාතීන්ගේ සංවිධානය
දිව්‍ය සත්ප්‍රසාද මංගල්‍යය

thumb|දිව්‍ය සත්ප්‍රසාද මංගල්‍යය පෙරහැර. කාල් එමිල් ඩෝප්ලර් විසින් කැන්වස් මත තෙල් සායමින් ඇඳි චිත්‍රයකි.

දිව්‍ය සත්ප්‍රසාද මංගල්‍යය () (ලතින් ක්‍රිස්තුස් වහන්සේගේ ශ්‍රී ශරීරය සඳහා), යනු ජේසුස් ස්වාමින් වහන්සේගේ ශ්‍රී ශරීරය හා ශ්‍රී රුධීරය පිළිබඳ විශ්වාසය හා දිව්‍ය සත්ප්‍රසාදය තුල උන්වන්සේගේ නිරන්තර වැඩසිටීම පිළිබඳ විශ්වාසය හා එම සම්ප්‍රදායය ගාම්භීර්යය ලෙසින් සමරනු ලබන ලතින් සම්ප්‍රදායයට අයත් ජනවන්දනා ලිතෙහි මහා මංගලෝත්සවයකි.
සීනායි අර්ධද්වීපය

thumb|280px|රටවල දේශසීමා දැක්වෙන සීනායි අර්ධද්වීපයේ සිතියමක්
සීනායි අර්ධද්වීපය හෝ සීනායි ( සීනා) යනු පමණ භූමි වර්ගප්‍රමාණයකින් යුතු ඊජිප්තුවෙහි පිහිටි ත්‍රිකෝණාකාර අර්ධද්වීපයකි. එය පිහිටා ඇත්තේ උතුරින් මධ්‍යධරණී මුහුද සහ දකුණින් රතු මුහුද ඇති පරිදී වන අතර, අප්‍රිකාවේ නොපිහිටමින් ආසියාවේ පිහිටා ඇති එකම ඊජිප්තියානු භූමි ප්‍රදේශය වෙමින් මහාද්වීප දෙක අතර භූමි පාලමක් ලෙසින් ක්‍රියා කරයි. අර්ධද්වීපයෙන් වැඩි කොටසක් පරිපාලනමය වශයෙන් ඊජිප්තුවේ පරිපාලන ප්‍රදේශ 27 අතුරින් දෙකක් අතරෙහි බෙදෙන අතර (තවත් තුනක් සූවස් ඇළ පෙදෙස අතරමැදි කොට පිහිටයි), එහි 500,000 පමණ ජනගහනයක් වෙසෙති. එහි විධිමත් නාමයට අමතරව, ඊජිප්තියානුවෝ "ෆෙයිරූස්ගේ දේශය" ලෙසින් එය සෙනෙහසින් අමතන්නේ, එම අර්ථයම ඇති පුරාතන ඊජිප්තියානු "ඩුමාෆ්කට්" යන්න පදනම් කර ගනිමිනි.

මෙම භූමි ප්‍රදේශය ඓතිහාසික වශයෙන් බොහෝ රාජ්‍යයන් අතර ගැටුම් වලට කේන්ද්‍රස්ථානයක් වූයේ එහි යුද්ධෝපාය-සම්බන්ධී භූදේශපාලනීය පිහිටුම මත බෙහෙවින් පදනම් වෙමිනි. ඊජිප්තියානු රජයන්ගේ සෘජු පාලනය පැවැති කාලසීමාවන්ට අමතරව ( අයූබිඩ්වරුන්, මම්ලූක්වරුන්, මොහම්මඩ් අලි රාජවංශය, සහ නූතන ඊජිප්තියානු ජනරජය ඇතුළුව), ඊජිප්තුවේ අනෙකුත් ප්‍රදේශ මෙන්ම මෙම පෙදෙසද, ඔටෝමාන් අධිරාජ්‍යය, හා එක්සත් රාජධානිය (1882 සිට 1956 දක්වා මෙය විසින් ඊජිප්තුව අධිවාසනය කෙරිණි) විසින්ද අධිවාසනය කොට පාලනය කරන ලදි.


ප්‍රවර්ගය:සීනායි අර්ධද්වීපය
ප්‍රවර්ගය:ඊජිප්තුවේ ඉතිහාසය
ප්‍රවර්ගය:ඊශ්‍රායෙලයේ ඉතිහාසය
ප්‍රවර්ගය:ආසියාවේ අර්ධද්වීප
ප්‍රවර්ගය:ඊජිප්තුවේ අර්ධද්වීප
ප්‍රවර්ගය:බයිබලීය ස්ථාන
ප්‍රවර්ගය:රතු මුහුද
ප්‍රවර්ගය:සූවස් ඇළ
ප්‍රවර්ගය:බටහිර ආසියාව
2012 ඊජිප්තියානු–ඊශ්‍රායෙල දේශසීමා ප්‍රහාරය

2012 ඊජිප්තියානු-ඊශ්‍රායෙල දේශසීමා ප්‍රහාරය 2012, අගෝස්තු 5 දිනදී සිදුවූයේ අවිගත් මිනිසුන් විසින් සීනායි අර්ධද්වීපයෙහි ඊජිප්තියානු හමුදා කඳවුරක් වෙත රැකසිට පහරදී, ඊජිප්තියානු සොල්දාදුවන් 16 දෙනෙකු මරාදමා ඊජිප්තියානු සන්නද්ධ රථ දෙකක් සොරකම් කරගෙන, ඊශ්‍රායෙලය තුලට පලා යාමත් සමගය. ප්‍රහාරකයෝ, ඊශ්‍රායෙලයේ කෙරම් සලෝම් දේශසීමා කපොල්ල තුලින් හඹායත්ම එක් රථයක් පිපිරීමට ලක්විය. ප්‍රහාරකයෝ ඉන්ඉක්බිතිව, ඊශ්‍රායෙල් ආරක්ෂක හමුදාවේ සොල්දාදුවන් හා ගිනිඅවි සටනක නිරතවූ අතර එහිදී ප්‍රහාරකයෝ සය දෙනෙක් මිය ගියෝය. ඊශ්‍රායෙල්වරුන් කිසිවකු තුවාල නොලදහ.

ඊශ්‍රායෙල හා ඊජිප්තියානු බලධාරින්ගේ තියුණු හෙලාදැකීමට ප්‍රහාරය විගසින් ලක්විය. මියගිය ඊජිප්තියානු සොල්දාදුවන් වෙනුවෙන් සිය සංවේගය පලකල ඊශ්‍රායෙල අගමැති බෙන්ජමින් නෙතනියාහූ, ඊශ්‍රායෙල ආරක්ෂක හමුදාවන් පැසසුවේ ඔවුන්ගේ සුදානමින් සිටීම හා ප්‍රහාරය පාලනය කිරීම වෙනුවෙනි. සීනායි අර්ධද්වීපයෙහි ත්‍රස්තවාදීන් පිළිබඳ කටයුතු කිරීම සම්බන්ධයෙන් "නිදි ගැට හැරීමේ" සිද්ධියක් ලෙස ඊජිප්තුව විසින් මෙය සැලකිය යුතු බව ඊශ්‍රායෙල ආරක්ෂක ඇමති ඉහුඩ් බරක් අනතුරු ඇඟවූ අතර, ඊජිප්තියානු ජනාධිපති මෙහොම්මඩ් මෝර්ස් විසින් සීනායි අර්ධද්වීපය යළි අත්පත් කරගන්නා බව සපථ කරමින් තෙදිනක ශෝකවීමේ කාලයක් ප්‍රකාශයට පත් කලේය. ඊජිප්තු රජය විසින් ගාසා තීරය වෙතවූ රෆා දේශසීමා කපොල්ල වසා දැමීය.
පසුබිම

2011–2012 ඊජිප්තියානු විප්ලවයට අනතුරුව, සටන්කාමී සංවිධාන විසින් සීනායි අර්ධද්වීපයෙහි සිය ක්‍රියාකාරකම් ඉහළ නැංවූ අතර, සමහරක් අල්-කයිඩා-සබැඳි කණ්ඩායම් එහි ප්‍රතිෂ්ඨාපිත වූහ.

සීනායි අර්ධද්වීපය හරහා ඊශ්‍රයෙලයේ සිට ඊජිප්තුව වෙතද යළිත් ඊශ්‍රායෙලය (හා ජෝර්දානය) වෙතද දිවුනු අම්පාල් සමාගමට අයත් ගෑස් පයිප්ප වෙතට මෙම කණ්ඩායම් විසින් නිරන්තර ප්‍රහාර හා බෝම්බ දැමීම් සිදුවෙමින් තිබුණි. 2012 ජූලි වන විට, 2011 නැගී සිටීමෙහි සිට ගත් කල, ගෑස් පයිප්ප නල මාර්ග වෙත 15 වතාවක් බෝම්බ දමා තිබුණි.

2011 අගෝස්තු මාසයේදී, ඊජිප්තියානු දේශසීමාව සමීපයේ දකුණු ඊශ්‍රායෙලයෙහි මහාමාර්ගය 12 හිදී සීනායි අර්ධද්වීපය ඔස්සේ දේශසීමාව-හරහා සිදුකල ප්‍රහාර මාලාවක් ඇතිවිය.
ආශ්‍රිත

ප්‍රවර්ගය:ඊජිප්තුව 2012 දී
ප්‍රවර්ගය:ඊශ්‍රායෙලය 2012 දී
ප්‍රවර්ගය:2012දී සමූල ඝාතන
ප්‍රවර්ගය:ඉස්ලාමීය ත්‍රස්තවාදය
ප්‍රවර්ගය:2012දී ත්‍රස්තවාදී සිද්ධි
සංයුක්ත ගණිතය

සංයුක්ත ගණිතය යනු ශුද්ධ ගණිතය හා ව්‍යවහාරික ගණිතය යන විෂයයන් කොටස් දෙක එකතු කිරීම මගින් 2001 වසරේ හදුන්වා දෙනු ලැබූ විෂයයයි. අ.පො.ස උසස් පෙළ භෞතිය විද්‍යා විෂය ධාරාවේ ප්‍රධාන ⁣විෂය ලෙස මෙම විෂය හැදෑරිය යුතුවේ.

ශුද්ධ ගණිතය තුල
* සීමාව
* අවකලනය
* අනුකලනය
* ශ්‍රේණි
* බහුපද ශ්‍රිත
* වර්ගජ ශ්‍රිත
* ත්‍රිකෝණමිතිය
* සංකරණ හා සංයෝජන
* සරල රේඛාව හා වෘත්තය
* සංකීර්ණ සංඛ්‍යා
* න්‍යාස
ආදී ඒකක ඇතුලත් වේ..

ව්‍යවහාරික ගණිතය තුල
* සරල රේඛීය චලිතය
* සරල අනුවර්තී චලිතය
* භ්‍රමණ චලිතය
* වෘත්ත චලිතය
* දෛශික
* නිව්ටන්ගේ චලිත නියම
* සන්ධි කළ දඬු හා බෝ අංකනය
* සංඛ්‍යානය
* සම්භාවිතාවය
* ඝර්ෂණය
* ගුරුත්ව කේන්ද්‍රය
* ආවේගය හා ගැටුම්
ආදී ඒකක ඇතුලත් වේ..
මූලාශ්‍ර

ප්‍රවර්ගය: අ.පො.ස උසස් පෙළ විෂයන්
ප්‍රවර්ගය: ශ්‍රී ලංකාවේ අධ්‍යාපනය
ඔපෙරා මිනි

ඔපෙරා මිනි යනු වෙබ් බ්‍රවුසරයකි. එය මූලික වශයෙන් ජංගම දුරකථන, ස්මාර්ට් ජංගම දුරකථන සහ පී.ඩී.ඒ (Personal digital assistant/ PDA) සඳහා නිර්මාණය කර ඇත. ජාවා එමඊ (en: Java ME) ඇප්ලිකේෂන් ධාවනය කල හැකි පැල්ටපෝමයක් සහිත ජංගම උපාංග එයට 4 අනුවාදය තෙක් අවශ්‍ය විය. 5 වන අනුවාදයේ සිට එය ඇන්ඩ්‍රොයිඩ් (මෙහෙයුම් පද්ධතිය‍), bada, iOS, සිම්බියන් මෙහෙයුම් පද්ධයතිය හා වින්ඩෝස් මොබයිල් සඳහාද හඳුන්වාදෙන ලදී.
ඔපෙරා මිනි මෘදුකාංගය නොමිලේ ලබා දෙන්නක් වන අතර, ඇතැම් සමාගම් මගින් එය ජංගම දුරකථනවලට ඇතුළත් කරම ලබා දේ, එසේම ආදායම් ලැඛෙන තවත් ක්‍රමයක් වශයෙන් සෙවුම් දැන්වීම්, මුදල් ගෙවන ලද bookmarks හා speed dail දැක්විය හැක.


ඔපෙරා මිනි පැමිණියේ 1996 දී ප්‍රකාශයට පත් වූ පෞද්ගලික පරිගණක සඳහා වූ ඔපෙරා වෙබ් බ්‍රවුසරය මගිනි. 2005 දී නියමු ව්‍යාපෘතියක් ලෙස පටන්ගත් ඔපෙරා මිනි සීමිතව යූරෝපයට නිකුත් කිරීමෙන් පසුව 2006 ජනවාරි මස 24 වන දා ලොවටම නිල වශයෙන් නිකුත් කෙරිණි.

2012 මාර්තුවන විට ක්‍රියාකාරී භාවිතාකරුවන් මිලියන 168ක් හා පිටු නරඹන්නන් බිලියන 117ක් එම මාසය ඇතුළත සිටිනා බව ඔපෙරා විසින් වාර්ථා කරන ලදී. මෙය 2011 මාර්තුවල පටන් 60.4%ක සීග්‍ර වර්ධනයක් පෙන්නුම් කෙරෙ.

ඔපෙරා මිනි වල සිංහල යුනිකෝඩ් දර්ශනය කර ගැනීම

ඒ සඳහා පහත ක්‍රම අනුගමනය කරන්න
1. Opera mini බ්‍රව්සරයේ ලිපිනය සඳහන් කරන තීරුව (address bar) තුල config: ලෙස සඳහන් කර Go බොත්තම ඔබන්න.
2.Use bitmap fonts for Complex scripts (විවෘත වන නව පිටුවේ අවසානයට ඇති තීරුව) ඇති තීරුවේ තිබෙන චෙක් බොක්ස් එක YES සකසා SAVE බොත්තම ඔබන්න

මෙම ආකාරයට සැකසුම් සෑදීමෙන් වෙබ් පිටුවල ඇති සිංහල අක්ෂර කියවීමට හැකි අතර මෙම ක්‍රමය මගින් සාර්ථක ලෙස සිංහල අක්ෂර ලබා ගැනීමට නොහැකි වූවත් එය යම්තාක් දුරට සිංහල අක්ෂර කියවීමට ඔබට උපකාරී වේ.
බාහිර සබැඳි

*


ප්‍රවර්ගය:වෙබ් බ්‍රව්සර
ප්‍රවර්ගය:අන්තර්ජාලය
සුභාෂිතය

සුභාෂිතය යනු සීතාවක යුගයේ විසු කවියකු වන අලගියවන්න මුකවෙටි පඬිතුමා විසින් රචිත උපදේශ කාව්‍ය සංග්‍රහයකි. කාව්‍යය මගින් කුසලයෙහි අගය, සුදන දුදන ගුණ, බොරු නොකීමේ අගය, උඩගු නොවීම, උගතුන්ගේ ස්වභාවය ආදිය පැහැදිලි කෙරේ.

මුලින් බෞද්ධයෙකු වූ මුකවෙටිතුමා පසුකාලීනව කිතුනු ආගමට යොමු වූවෙක් වූයේ ය. සුභාෂිතය වැනි බොදු පසුබිමක් සහිත නිර්මාණ මුලින් බිහි කළ ඔහු පසුකාලීන ව කොන්ස්තන්තීනු හටන, පරංගි හටන වැනි හටන් කාව්‍ය නිර්මාණය කළේ එනිසා විය හැක. පොදු ජන ජිවිතයේ සෑම අංශයක් කෙරෙහිම බලපාන ප්‍රකට කාරනා හා උපමා සුභාශිතය පුරා විහිදී ඇත.


ප්‍රවර්ගය:උපදේශ කාව්‍ය
ප්‍රවර්ගය:සීතාවක යුගය
සිද්ධ දැඩිමුන්ඩ දේවතාවුන් වහන්සේ - අලුත්නුවර

සිද්ධ දැඩිමුන්ඩ දේවතාවුන් වහන්සේ - අලුත්නුවර

ශ්‍රී ලක්දිව පුරවරයේ රාවනා නම් මහා බලසම්පන්න රජ කෙනෙක් රාජ්‍ය කරන කාලයේ එතුමානන් ගේ බාලම සහෝදරියක් වන සුමිත්‍රා මාතාව කුසින් පිලිසිදගත් පුත් කුමාරයෙක් කාලයාගේ ඇවෑමෙන් ක්‍රමයෙන් පරිනත වෙන විට අසම සම අධිෂ්ඨාන ශක්තියකුත්,අසම සම තේජසකුත්, දුටු දුටුවන් මන බදිනා සුලු රූප ශ්‍රීයකිනුත් යුතුව සියලු දෙවි වරුන් අදහාගෙන බැතියෙන් සුගතියෙන් කටයුතු කරන්නට විය.


ඉන් අනතුරුව දෙව්ලොව වරම් ලබාගෙන හිසකෙස් රැලි සහිතව උපත ලබන නිසා "මුන්ඩ දේව" (මුන්ඩ = රැලි සහිත හිසකෙස් ඇති තැනැත්තා) යන නාමෙයෙන් උත්පත්තියක් සිදුවිය.ලොවතුරා තථාගතයානන් වහන්සේ ලක්දිව පුරවරයට වැඩම කර එවකට මහියංගන පුරවරයහි හිටි මහා යක්ශ බල සේනාව එකතු කර ධර්ම දේශනාවක් කලද එම ධර්මයට පටහැනිව ක්‍රියා කල නිසා "සක්වල ගල" යැයි හදුන්වන පර්වතයෙන් එපිටට එලවන්නට තීණ්දුවක් යෙදිනි.උන්වහන්සේගේ මහා බලසම්පන්න ශ්‍රී බුද්ධ බලයෙන්, මුඛ විවරනයෙන් ,ශ්‍රී මුඛයෙන් දේශනා කල ධර්මය ඉවසාගෙන ඉන්න බැරි උන උදවිය නොයෙක් නොයෙක් ආකාරයෙන් වද වේදනා විදි අතර ගිනිදැල් දහසක් මවාගෙන,නෙත් දහසක් මවාගෙන, උර දහසක් මවාගෙන හිටි යක්ශ සේනාව පවා පලා යන්නට යෙදුනි.. ඒවෙනවිට විටත් මුන්ඩ දේව නම් වූ දේවතාවුන් වහන්සේගේ සේනාවේ සෙන්පතියන් ලෙස හිටි "සොහොන් යක්ශ" "රීරී යක්ශ" කියනු ලබන්නා වූ යක්ශයන් දෙදනාවත් සඟවාගෙන ආරක්ශාව සපයන අතරේ මුන්ඩ දේව නම් වූ දෙවියන් "එක යකෙක් යක්ශනියක් සම්මා සම්බුදු රජානන් වහන්සේට හානියක් කරන්නට ඉදිරියට පැමිනියොත් බුදුරජානන් වහන්සේ ව ආරක්ශා කරම්" යැයි දැඩි අධිෂ්ඨානයකින් රන් හියක් දුන්නක් අත දරාගෙන සම්මා සම්බුදු රජානන් වහන්සේ ට ආරක්ෂාව සපයන විට අනෙකුත් දෙවි වරුනුත් සත් මුහුදු මතින් එතරව පලා ගොස් ඇත

මේ ආකාරයෙන් සියලුම දෙවි වරුනුත් පලා යන අතරේ මුන්ඩදේව නම් වූ දෙවියන් පමනක් දැඩි සිතකින් යුතුව කටයුතු කල නිසා, දැඩි සිතකින් කාර්ය්‍ය නිම කල නිසා "සිත දැඩි හිසකෙස් රැලි සහිත දෙවියන්" යන තේරුම ඇතුව "සිද්ධ දැඩිමුන්ඩ දේවතා" කියන ගරු නම්බු නාමයෙන් ලක්දිව පුරා ප්‍රචලිත විය.



ඉන් අනතුව කාලයාගෙන් ඇවෑමෙන් උත්තර දේශයෙන් මධ්‍ය දේශයට,මධ්‍ය දේශයෙන් නග්ගින දේශයට,නග්ගින දේශයෙන් දකුනු පුරවරට ,රුහුනු පුරවරට , මලය පුරවරට ආදි වශයෙන් ගමන් කර ඒ ඒ ස්ථාන වලින් වැදුම් පිදුම් ලබාගෙන නැවත මධ්‍ය දේශයට පැමින කෑරගල් පුරවරයෙහි නැවැත්තකෑගල්ල නින්දගම් කුටියක් සාදා ගැනීමට කුඩා ස්ථානයක් සාදාගෙන මලල,කවඩි,බංගලි වැනි දහ අට දේශයෙන් යකුන් යක්ශනියන් ගෙන්වා මා වේවැල් රැහැනින් ගල් කප්පවා උඩ වීදිය,පහත වීදීය, මැද වීදිය මගුල් වීදීය යන්නා වු වීදී සතරක් ඉදිකරවා, උඩ වාහල් කඩ, පහත වාහල් කඩ යන්නා වූ වාහල් කඩ දෙකක් දි කරවන්නට යෙදුන බව කියවේ.


File:Aluthnuwara paththiippuwa.jpg|Aluthnuwara paththiippuwa
File:Aluthnuwara dhewale.jpg|Aluthnuwara Temple

References

*http://aluthnuwara.org
නිදන්ගත වකුගඩු රෝගය

නිදන්ගත වකුගඩු රෝගය (Chronic Kidney Disease) යනු දීර්ඝ කාලීනව ඇතිවන වකුගඩුවල අකර්මණ්‍යයතාවයයි. මෙය මාස කිහිපයක සිට වසර කිහිපයක් දිර්ඝ වෙන්නට පුලුවන්. වකුගඩුවල ක්‍රියාකාරීත්වයේ අඩාල වීමත් සමගම රෝග ලක්ෂණද ක්‍රමාණුකූලව වැඩි වීමක් සිදුවෙන්න පුලුවන්. මෙය දීර්ඝ කාලීන වකුගඩු රෝගය ලෙසද හැදින්විය හැකිය.
දීර්ඝ කාලීන වකුගඩු රෝගයේ රෝග ලක්ෂණ

* අධික රුධිර පීඩනය
* රක්තහීනතාවය
* රුධිරයේ ඌරීන ප්‍රමාණය ඉහල යාම
* මුහුණ, පාද සහ ශරීරයේම ඉදිමුම
* අයන සමතුලිතතාවය බිඳ වැටීම
* ශරීරයේ ආම්ලික ස්වාභාවය ඉහල යාම
හේතු

# වකුගඩු වල සැකැස්මේ දුර්වලතා
# දියවැඩියාව
# අධික රුධිර පීඩනය
# මුත්‍රා මාර්ගයේ ආසාදන
# සර්ප විෂ
# ජානමය හේතු
Mulasa
බාහිර යොමු

*Dr Thilak Abesekara , Lankaepress
*Dr Sanjaya U Jayasooriya, නිදන්ගත වකුගඩු රෝගය
*National Kidney Foundation
*
*The Kidney Foundation of Canada
වජිරනාත් ලක්ෂ්මන් ද සිල්වා

වෛද්‍ය වජිරනාත් ලක්ෂ්මන් ද සිල්වා (ඉංග්‍රීසි: Vajiranath Lakshman De Silva) යනු ශ්‍රී ලංකා සෞඛ්‍යදාන ව්‍යාපාරයේ ආදි කර්තෘ වරයායි.
ජීවන සටහන්

වෛද්‍ය.වජිරනාත් ලක්ෂ්මන් ද සිල්වා මහතා කොළඹ නාලන්දා විද්‍යාලයයේ ආදි සිසුවෙකි. ශ්‍රී ලංකා සෞඛ්‍යදාන ව්‍යාපාරයේ නිර්මාතෘ තුමන් ය.
ආශ්‍රිත

*

* කොළඹ නාලන්දා විද්‍යාලයයේ ආදි සිසු ව්‍යෛද්‍යවරුන්

* ආදි නාලන්දයීය ව්‍යෛද්‍යවරුන්ගේ සංගමය

* Pinbara Udesana (පින්බර උදෑසන) | 2017-02-12 | 8.30 AM (නාලන්දා විද්‍යාලය (කොළඹ 10))


ප්‍රවර්ගය:චරිත කතා
ප්‍රවර්ගය:ශ්‍රී ලාංකිකයෝ
ප්‍රවර්ගය:සිංහලයෝ
ප්‍රවර්ගය:ශ්‍රී ලාංකික බෞද්ධයෝ
ප්‍රවර්ගය:ආදි නාලන්දියයෝ
ප්‍රවර්ගය:1929 උපත්
ප්‍රවර්ගය:2010 මරණ